18/6/2020

**סיכום לישיבת ועדת תפעול מס' #4**

הישיבה התקיימה בתאריך 16/6/2020 בצורה מקוונת.

זמן התחלה: 20:30 זמן סיום: 23:00

**לידיעת:** כלל הסטודנטים

**יוזם הישיבה:** יו"ר ועדת תפעול – דין בגדדי.

**נוכחים**

חברי הוועדה: דין בגדדי, יניב שמיס, רון גלעד, אל עד כהן, יובל דר

הנהלת האגודה: סיו"ר האגודה היוצא – אביב סרגון, סיור האגודה הנכנסת – אלן הדווט

חבר ועדת ביקורת: עמי פומרנץ

**חסרים**

יטיב יחיאל, דולב כנען.

**מוזמנים נוספים:**

מנת"ל יוצא- אמיל בורוביק

מנהלת נגטיב יוצאת – דקלה קציר

משקיף – חבר המועצה עידו שגן

**עיקרי הישיבה**

1. עדכוני יו"ר ועדה ועדכוני סיו"ר.
2. המלצות לשינוי מודל הגיוס המותאם לתקופת הקורונה.
3. התנעת דיון אסטרטגי בנושא קולנוע הנגטיב ומשרדי השיווק.
4. הצעת פתרון בפגיעת עמלות/ תמלוגי יועצי השיווק ומנהלת השיווק בתקופת הקורונה.
5. הצעת החלטה – הוספת דגל ישראל לאירועים ולמשרדים.
6. סיכום תפקיד סיו"ר יוצא.
7. קביעת מטרות ויעדים למשרדי הסיו"ר לשנת תשפ"א.

**דיונים**

|  |  |  |
| --- | --- | --- |
| **הנושא: המלצות לשינוי מודל הגיוס המותאם** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * לאחר אישור פורום החירום למודל גיוס מצומצם, ניתנה למדורים האפשרות לבחון מחדש את המודל הקיום ולגייס בהקדם תפקידים שיראו נחוצים. * במסגרת הדיון עלו שתי סוגיות עיקריות, עובדי התפעול ומשרד השיווק. בנושא עובדי התפעול נאמר על ידי הסיו"ר הנכנסת שהנושא יבחן במהלך הקיץ ויוחלט על פי כן בועדה הבאה אם יעלה צורך בגיוס רכז תפעול נוסף והגדלת צוות העובדים. מנגד, הועלה צורך על ידי המנת"ל היוצא כן לגייס בזמן הקרוב רכז תפעל שטח בכדי שיוכל לבנות את צוות התפעול לשנה הבאה. בוועדה יחד עם הסיו"ר הנכנסת החליטה שאין כרגע צורך לשנות את המודל הקיים. * במשרדי השיווק תיבחן התנהלות המשרד מחדש בצורה מלאה. הושכר יועץ שיווק למלכ"'ר חיצוני אשר יחד עם הסיו"ר הנכנסת ישנו את המבנה בהתאם. על כן גם כאן אין צורך בשינוי במועד הנוכחי. * צוין כי האופציה לשינוי וגיוס תמיד עומדת על הפרק בכל עת לטובת ההנהלה, שכן היא בהמלצת הועדה ובאישור הועד המנהל. | | |
|  | | |
| **הנושא: דיון אסטרטגי בנושא הנגטיב והשיווק** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * הדיון בנושא עסק בשני חלקים, החלק הראשון נגע למשרדי השיווק. משרדי השיווק יעברו בחינה מחודשת של יועץ חיצוני ובנוסף, הועלה על ידי הסיו"ר הנכנסת שכל רעיון של חברי הועדה הנוגע לשיווק מקומי שיכול לשמש את האגודה יתקבל בברכה. * החלק השני של הדיון עסק בקולנוע הנגטיב. במסגרת הדיון הוצג על ידי מנהלת הנגטיב היוצאת את המצב הקיים בנגטיב, הפערים שיפתחו בעקבות אי גיוס מנהלת נגטיב במקומה, הסיבות שלשמנן יש לשמר את הנגטיב והדרך שהיא רואה לנכון בה ניתן לצמצם את הגירעון של הקולנוע ועדיין לשמר על מספר הקרנות שגרתיות. בנוסף, נאמר על ידיה שהאפשרות לקיים אירועים בלבד היא לא אפשרית שכן יש צורך לקיים שגרה מסוימת בשביל להעסיק עובדים קבועים. לא רק זאת אלא שגם מזנון הנגטיב משמש את הסטודנטים בתקופת המבחנים. הוא המקום היחיד בקמפוס שמגיש אוכל אחרי השעה 20:00. * הועלו במסגרת הדיון ארבע אפשרויות. הראשונה היא לסגור את הנגטיב, השנייה היא להשאיר אותו בדיוק כפי שהוא, השלישית היא צמצום מספר ההקרנות השגרתיות (על פי תכנית שעבדו עליה הסיור היוצא ומנהלת הנגטיב היוצאת ותועבר לסיו"ר הנכנסת) והרביעית שהיא שימוש הנגטיב לאירועים בלבד. * הוצג גם על ידי עידו שגן, משקיף וחבר ועדה, שחלק עד כמה הנגטיב חשוב ומשמעותי לסטודנטים כקולנוע מקומי, סטודנטיאלי וזול. כמובן שגם עם ערך מוסף לסטודנטים. * נאמר שלמרות הערך הרב של הקולנוע, הביקוש שלו הוא מאוד נמוך ביחס להקרנות שוטפות. אמנם אירועים תרבותיים הם דבר מוצלח אך ניתן לחיזוי וצפי. בנוסף, הקולנוע הוא גרעוני מיסודו ולמרות שאנחנו מלכ"ר עדיין יש צורך רב להסתכל בזהירות רבה על חולקת המשאבים בארגון. שכן מה שלא מתוקצב כראוי יכול לעבור ולשרת את הסטודנטים בדרך אחרת. * הוחלט שעתיד הנגטיב יקבע במסגרת הועדה הבאה, אשר תאשר את תכנית העבודה. שם תוצג תכנית מסודרת שתענה על דרישות הועדה. | | |

|  |  |  |  |  |
| --- | --- | --- | --- | --- |
| **הנושא: פתרון לפגיעה בעמלות יועצי ומנהלת השיווק** | | נכח חבר ועדת ביקורת במהלך הדיון: | | נושא חסוי: |
| **תוכן הדיון:**   * הוצג לועדה מסמך שנכתב על ידי הסיו"ר היוצא ורמ"ד הכספים. במסמך פורטו הפגיעות בעמלות יועצי השיווק עקב תקופת הקורונה. שכר יועצי השיווק מורכב מתגמול שעתי בהתאם לשעות העבודה שעשו ומתגול עמלתי אשר מורכב מאחוז מתוך סך העסקאות שסגרו. על כן, בעקבות תקופת הקורונה, הרבה מאוד עסקאות שכבר אושרו נמשכו וכתוצאה מכך העמלות של יועצי השיווק, אשר עוברות בפעימות דו שנתיות, נפגעו גם הן. * במסמך שהוצג, הועלה פתרון לפיצוי כלכלי על הפגיעה שנעשתה למנהלת השיווק ולסוכני השיווק בעקבות המצב. * הועדה דנה בנושא והחליטה להמליץ על אישור המסמך לועדת כספים. | | | | |
| נוסח ההצעה: **ועדת תפעול ממליצה בזאת על הפתרון לפגיעה בעמלות יועצי השיווק ומנהלת השיווק בעקבות תקופת הקורונה** | | | | |
| קולות בעד: דין בגדדי, רון גלעד, יניב שמיס, יובל דר. | קולות נגד: אין | | נמנעים:אין | |
| **דין ההצבעה: ההצעה התקבלה.** | נכח חבר ועדת ביקורת בהצבעה: | | נושא חסוי: | |
| הערות:  חסרים: יטיב יחיאל, דולב כנען, אל עד כהן. | | | | |

|  |  |  |
| --- | --- | --- |
| **הנושא: הצעת החלטה בנושא הצבת דגלי ישאל באגודה ובאירועים רשמיים** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * הצעת ההחלטה שנכתבה על ידי חבר הועדה יובל דר. בהצגת ההחלטה הרציונל שעמד מאחוריה הוא שיקוף הציונות וחיבור למוסדות המדינה בצורה טובה יותר של האגודה. זאת כיוון שלטענתו, בסיבוב שעשה במשרדים לא נראה אף לא דגל ישראל אחד. * במהלך הדיון הועלו טענות על ידי המשקיף עידו שגן וחבר ועדת ביקורת עמי פומרנץ שאין ההחלטה מתאימה לפורום המצומצם של ועדת תפעול. זאת כיוון שמהות ההחלטי היא מדינתית ותשפיע על כלל הארגון. * ההערה התקבלה לידי יו"ר ועדת תפעול והנושא נדחה מהצבעה לבחינה נוספת של הפורום המתאים לאישורה. | | |

|  |  |  |
| --- | --- | --- |
| **הנושא: הצעת החלטה בנושא הצבת דגלי ישאל באגודה ובאירועים רשמיים** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * הצעת ההחלטה שנכתבה על ידי חבר הועדה יובל דר. בהצגת ההחלטה הרציונל שעמד מאחוריה הוא שיקוף הציונות וחיבור למוסדות המדינה בצורה טובה יותר של האגודה. זאת כיוון שלטענתו, בסיבוב שעשה במשרדים לא נראה אף לא דגל ישראל אחד. * במהלך הדיון הועלו טענות על ידי המשקיף עידו שגן וחבר ועדת ביקורת עמי פומרנץ שאין ההחלטה מתאימה לפורום המצומצם של ועדת תפעול. זאת כיוון שמהות ההחלטי היא מדינתית ותשפיע על כלל הארגון. * ההערה התקבלה לידי יו"ר ועדת תפעול והנושא נדחה מהצבעה לבחינה נוספת של הפורום המתאים לאישורה. | | |
|  | | |
| **הנושא: קביעת מטרות תשפ"א למשרדי הסיו"ר** | נכח חבר ועדת ביקורת במהלך הדיון: | נושא חסוי: |
| **תוכן הדיון:**   * להלן מטרות תשפ"א כפי שנוסחו על ידי ועדת תפעול.   1. בניית תכנית אסטרטגית המותאמת לתקופת הפוסט-קורונה לכלל משרדי הסיו"ר.   2. בניית חזון לנגטיב ופיתוח הקולנוע כפלטפורמה תרבותית.   3. ייעול העבודה השוטפת והתכנון של משרדי הסיו"ר בכלל בדגש על זמינות ושירותיות.   4. בחינת אפשרויות הטמעה של מערכת ניהול מידע כלל ארגונית.   5. קביעת סטנדרט "ירוק" לאירועי האגודה והפעילות השוטפת. | | |

**נושאים להמשך:**

* הצגת התוכנית למשרדי השיווק
* הצגת התוכנית לקולנוע הנגטיב
* אישור ראשוני של תוכניות העבודה
* בחינה של הצעת ההחלטה של חבר הועדה יובל דר

בברכה,

דין בגדדי

יו"ר ועדת תפעול